Беседа:Уеб банер

message: Привет.  Думата „банер“ не я намирам в речника (както и „клик“, но нейният превод знам — „щракване“).  Думата „banner“ и понятието със сигурност съществуват, въпросът е да се използва утвърденото в българския език наименование. --Поздрави, Петър Петров 10:52, 16 май 2008 (UTC)
replies: text: Смятам, че банер е утвърдено. Клик наистина е жаргон, трябва май да се замени с щракване.--George 11:04, 16 май 2008 (UTC)
replies: text: : Много добре ще е да се посочат препратки към мастити български организации, които ползват тази думичка.  Аз засега вярвам, че тя е не по-често използвана от „клик“ и „линк“. --Поздрави, Петър Петров 11:24, 16 май 2008 (UTC)
replies: text: :: О, утвърдена е, няма две мнения. Това тук върши ли работа: Речника на сайта на АБРО? И би било добре тази статия да заеме титулярното място Банер, което сега е само една пренасочваща. →Spiritia 11:56, 16 май 2008 (UTC)

text: :: Между другото и импресия е утвърден термин, не „показване“. Не че няма да бъде разбрано и така, де... →Spiritia 11:58, 16 май 2008 (UTC)
replies: text: ::: Посочената страница е пълна не само с чуждици, но и с транскрибирани думи, които си имат утвърдени български наименования („PR“, „линк“ и др.)  Цитатите там са от книга (не речник! — пълна е с реклами като списание) със заглавие „Как да инвестираме в реклама и PR“ — само по себе си достатъчно показателно.  Посоченият екип от автори е: „Весислава Антонова, Ралица Балабанова, Цветелина Цветкова, Борислав Кандов, Чавдар Димов, Велислава Попова (редактиращ)“.  За всяко от тези имена си направете сами справката доколко са свързани с БАН или някаква научна организация. --Поздрави, Петър Петров 13:52, 16 май 2008 (UTC)
Тук  има доста събрана практика за банер. Не съм срещал алтернативен термин на български, нека някой да предложи. Знам също, че критериите за "утвърден" са неясни, размити и често субективни. За термини от този род е доста рано да се появят в академични речници, а дотогава дайте да си ползваме "утвърдените" - като ги видят, академиците може и да ги признаят...--George 14:30, 16 май 2008 (UTC)

text: То така и си е, няма как иначе.  Аз не възразявам, че „банер“ е широко използвано, а че горното не е речник (авторитетен източник).  Ще си седи статията с тоя шаблон, че е спорно?  Или пък да поясним в бележка, че еквивалентен термин на български няма и се използва английското „banner“, което се чете „банер“.  Апропо, „импресия“ също я нямам в речника. --Поздрави, Петър Петров 14:43, 16 май 2008 (UTC)

text: И аз мисля, че предвид, че ареала на това понятие е точно интернет, е нормално за това как е утвърдено като термин да се съди точно от срещанията му в интернет. Common sense. Нормално банер и импресия да ги няма в последния актуален речник на БАН, който е от 2002 година. Не ми е подръка в момента, но там сигурно и думата сървър няма.  Просто е съвременен специализиран жаргон. Вкъщи ми се намира една книга за интернет рекламата, ще проверя какво пише в нея, а можем направо да попитаме и авторката й, която наскоро се регистрира като уикипедианка, Потребител:Justine.toms. Тя е един от известните специалисти по интернет реклама в България, автор на книги и преподавател. Дано поне тя бъде счетена за „мастит“ източник, щом сайта на релевантна съсловна организация (на фона на блогове и комерсиални сайтове) не беше. Иначе за шаблона, мен поне не ми пречи, няма драма. →Spiritia 15:01, 16 май 2008 (UTC)

text: Забравих, да, думата се среща в гореспоменатата книга и други писмени източници, които мернах в „Хеликон“. →Spiritia 19:09, 22 май 2008 (UTC)
replies: text: : Май трябва шаблонът да се махне. Всъщност няма алтернативно предложение, за което да се "спори", т.е. в определен смисъл терминът не е спорен. Той всъщност вече е утвърден, един от многобройните случаи на обогатяване на езика ни "по неоходимост", чрез заемка - поради липса на подходяща нашенска дума.George 07:47, 23 май 2008 (UTC)
replies: text: :: Аз нямам какво повече да добавя.  Махам табелата за спорно заглавие от статията.  Ако някой иска да посочи алтернатива — обсъждането тук си стои. --Поздрави, Петър Петров 13:18, 6 юни 2008 (UTC)
thread_title:  Името „Банер“